b'\n_START_ARTICLE_\nEsa Pietik\xc3\xa4inen\n_START_PARAGRAPH_\nEsa Olavi Pietik\xc3\xa4inen (s. 8. huhtikuuta 1938 Kolari) on suomalainen everstiluutnantti, joka toimi Lapin j\xc3\xa4\xc3\xa4k\xc3\xa4ripataljoonan komentajana._NEWLINE_Pietik\xc3\xa4isen vanhemmat olivat hovioikeuden auskultantti Olavi Pietik\xc3\xa4inen ja Aino Pekkala. H\xc3\xa4nen puolisonsa vuodesta 1959 on Ritva Kauppi._NEWLINE_Pietik\xc3\xa4inen tuli ylioppilaaksi Oulun lyseosta 1957 ja suoritti Kadettikoulun 1961. Sotakorkeakoulun h\xc3\xa4n suoritti 1973. H\xc3\xa4n toimi kouluttajana Pohjan prikaatissa 1958\xe2\x80\x931959 ja 1961\xe2\x80\x931963 ja viel\xc3\xa4 komppanianp\xc3\xa4\xc3\xa4llikk\xc3\xb6n\xc3\xa4 vuodesta 1966. Osastonjohtaja 1. erillisess\xc3\xa4 autokomppaniassa Pietik\xc3\xa4inen oli vuodesta 1963 ja komppanianp\xc3\xa4\xc3\xa4llikk\xc3\xb6 vuodesta 1967. YK:n suomalaisen pataljoonan komppanianp\xc3\xa4\xc3\xa4llikk\xc3\xb6n\xc3\xa4 Pietik\xc3\xa4inen toimi 1969 ja Pohjois-Suomen sotilasl\xc3\xa4\xc3\xa4nin esikunnassa toimistoupseerina 1969\xe2\x80\x931971, toimistop\xc3\xa4\xc3\xa4llikk\xc3\xb6n\xc3\xa4 1975\xe2\x80\x931977 ja viel\xc3\xa4 osastop\xc3\xa4\xc3\xa4llikk\xc3\xb6n\xc3\xa4 vuodesta 1979. Pohjan prikaatin reservialiupseerikoulua Pietik\xc3\xa4inen johti vuodesta 1978 ja Lapin j\xc3\xa4\xc3\xa4k\xc3\xa4ripataljoonaa vuodesta 1983. Toimittuaan J\xc3\xa4\xc3\xa4k\xc3\xa4riprikaatin esikuntap\xc3\xa4\xc3\xa4llikk\xc3\xb6n\xc3\xa4 vuodesta 1984 Pietik\xc3\xa4inen erosi vakinaisesta palveluksesta 1985._NEWLINE_Pietik\xc3\xa4inen ylennettiin v\xc3\xa4nrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1973 ja everstiluutnantiksi 1979.'